Maija Dambrova

Maija Dambrova (dzimusi ) ir latviešu zinātniece.

Biogrāfija 
Dzimusi 1968. gada 3. maijā Gulbenē. Pabeigusi Gulbenes 1. vidusskolu ar zelta medaļu. 1991. gadā absolvējusi Latvijas Universitātes Ķīmijas fakultāti ķīmijas specialitātē. 1993. gadā ieguvusi bioloģijas maģistra grādu Latvijas Universitātes Bioloģijas fakultātē. Maģistra darba tēma: Aminoskābes saturošo dihidropiridīna atvasinājumu neiromodulatorie efekti. 1999. gadā ieguvusi Ph.D farmācijas biozinātnēs Upsalas universitātē Zviedrijā, disertācija: Discovery of N-hydroxyguanidines as novel electron acceptors of xanthine oxidas. Potential new drugs for treatment of ischaemia and reperfusion injury, ISBN 91-554-4575. 2001. gadā zinātniskā grāda nostrifikācija Latvijas Universitātes Ķīmijas fakultātē, iegūstot Dr.pharm. 2004. gadā iegūts profesionālais maģistra grāds uzņēmējdarbības vadībā (MBA) Rīgas Starptautiskajā ekonomikas un biznesa administrācijas augstskolā. Maģistra darbs: Farmakoekonomika Latvijā”. 2012. gadā ievēlēta par Latvijas Zinātņu akadēmijas īsteno locekli. 2006. gadā saņēmusi L'Oréal Latvijas stipendiju Sievietēm zinātnē ar UNESCO Latvijas Nacionālās komisijas un Latvijas Zinātņu akadēmijas atbalstu.

Zinātniskā darbība 
Maijas Dombrovas pētniecības darbības virzieni ir jaunu zāļu vielu molekulārie darbības mehānismi, šūnu enerģijas metabolisma regulācijas iespējas, kardioprotektīvo un CNS zāļu farmakoloģisko efektu mehānismu pētījumi.
93 starptautiskas publikācijas, H-indekss 15 (Scopus), 25 starptautiski patentu pieteikumi.

Projekti 
 Projekta zinātniskais vadītājs, Zinātnes departaments, Projekts „Multifunkcionāli nanoizmēra kalcija fosfātu/ hialuronskābes hidrogēli osteoporotisku kaulu lūzumu ārstēšanai"
 Projekta zinātniskais vadītājs, RSU zinātniskais projekts No. RSU ZP 09/2013 „Uz mitohondrijiem mērķētu vielu un to maisījumu aktivitātes izvērtēšana mitohondriju bojājumu ex vivo modelī" 2013-2016
 ES H2020-PHC-2015-two-stage projekta Nr.666918-2 „Developing new therapies for Batten disease" BATCure, Latvijas partnera vadītāja (2016—2018)
 ES 7.Ietvara programmas ERA-NET NEURON II (Nr 291840) pētniecības projekta „Neuroinflammatory mechanisms of chronic neurodegeneration and cognitive decline following traumatic brain injury" (CnsAflame), Latvijas apakšprojekta vadītāja (2016—2018)
 ES 7.Ietvara programmas zinātnes un tehnoloģiju attīstībai konkursa „Atbalsts izciliem zinātnes centriem konverģences reģionos" projekts „Baltijas reģiona jauns zāļu pētījumu centrs: Latvijas Organiskās sintēzes institūta pētniecisko un inovācijas kapacitāšu veicināšana" (InnovaBalt), vadītāja (2013—2017)

Sabiedriskās aktivitātes 
Dalība biedrībās, organizācijās u.tml. apkopota Rīgas Stradiņa universitātes mājas lapā (skatīts: 01.03.2018.)

 Latvijas Zinātnes padomes Bioloģijas un medicīnas zinātnes Ekspertu komisijas locekle (2010—2014)
 Rīgas Stradiņa universitātes Farmācijas promocijas padomes locekle (2011-)
 Latvijas pārstāve darbam COST programmas domēna „Biomedicīna un molekulārā bioloģija" vadības komitejā laika periodam(2010—2014); domēna komiteja vadītāja vietniece (2014)
 Latvijas pārstāve, External Advisory Board, ERA-Net Kardiovaskulārās saslimšanas (ERA-CVD), 2015-
 Latvijas Bioķīmiskās biedrības biedre
 Latvijas Farmakoloģijas biedrības biedre
 Latvijas Endokrinologu asociācijas līdzbiedre

Intelektuālā īpašuma tiesību objekti 

Use of 3-carboxy-n-ethyl-n,n-dimethylpropan-1-aminium or a pharmaceutically acceptable salt thereof in the prevention and treatment of diabetes : No.2015044828 A1 : international patent / inventors/applicants: M.Dambrova, H.Cirule, I.Kalvins ...[et al.]. — Filing date: 15.09.2014 ; publication date: 02.04.2015.

Atsauces 

1968. gadā dzimušie
Latvijas zinātnieces
Latvijas izgudrotāji
Latvijas Zinātņu akadēmijas īstenie locekļi